**Pályázati felhívás munkatársak külföldi oktatási, kutatási és képzési mobilitásának megvalósítására a 2024/2025-ös tanévben**



A Soproni Egyetem pályázatot hirdet oktatási, kutatási és képzési célú mobilitások megvalósításra a Pannónia Ösztöndíjprogram keretében, a 2024/2025 tanév őszi és tavaszi félévére vonatkozóan.

A Pannónia programról

A Pannónia Ösztöndíjprogram számos lehetőséget kínál a munkatársak számára külföldi szakmai tapasztalatszerzésre, kutatásra és nemzetközi kapcsolatok építésére a világ szinte bármely országában alapképzéstől a doktori tanulmányokig.

A pályázatokat a kari koordinátorok felé szükséges benyújtani. Az elbírálásról a felelős kari bizottság dönt a benyújtástól számított egy hónapon belül.

További információ:

<https://pannoniaosztondij.hu/egyeni_palyazatok_hallgatoknak_a_pannonia_osztondijprogramban>

1. A pályázat célja

A pályázat célja, hogy lehetővé tegye oktatási, gyakorlati, kutatási, nyelvi és kulturális tapasztalatok megszerzését egy partnerországbeli felsőoktatási intézményben. Az oktatási, kutatási és képzési célú mobilitásnak elő kell segítenie a munkatárs szakmai előmenetelét és személyes képességeinek fejlesztését.

2. A pályázásra jogosultak köre

A Soproni Egyetem valamennyi munkavállalója. Doktorjelölt státuszú egyének nem pályázhatnak. Amennyiben valakinek munkajogviszonya és hallgatói jogviszonya is van az egyetemmel, csak hallgatóként pályázhat.

3. Támogatható tevékenységek

Jelen pályázati felhívásban támogatható tevékenységek:

* oktatási célú mobilitás (2-60 nap), egy külföldi partnerintézményben intézményközi megállapodás alapján,
* kutatási célú mobilitás (2-60 nap), egy külföldi partnerintézményben intézményközi megállapodás alapján,
* képzési célú mobilitás (2-60 nap), egy külföldi partnerintézményben intézményközi megállapodás alapján,

A mobilitást 2024. augusztus 1. és 2025. augusztus 31. között kell megvalósítani.

4. A programban részt vevő országok

I. országcsoport

Ausztria, Belgium, Dánia, Finnország, Franciaország, Hollandia, Írország, Izland, Liechtenstein, Luxemburg, Németország, Norvégia, Svédország, Svájc, Egyesült Királyság, Egyesült Államok, Kanada, Ausztrália, Új-Zéland, Hongkong, Japán, Dél-Korea, Makaó, Szingapúr, Tajvan, Andorra, Izrael, Monaco

II. országcsoport

Bosznia-Hercegovina, Koszovó, Montenegró, Bulgária, Csehország, Észtország, Görögország, Spanyolország, Horvátország, Olaszország, Ciprus, Lettország, Litvánia, Málta, Lengyelország, Portugália, Románia, Szlovénia, Szlovákia, Észak-Macedónia, Szerbia, Örményország, Georgia, Moldova, Szíria, Banglades, Bhután, Kambodzsa, Kína, Laosz, Maldív-szigetek, Mianmar, Nepál, Pakisztán, Srí Lanka, Afganisztán, Kirgizisztán, Tádzsikisztán, Türkmenisztán, Üzbegisztán, Irak, Jemen, Oroszország, Ukrajna

III. országcsoport

Albánia, Azerbajdzsán, Bahrein, Brunei, Egyesült Arab Emírségek, Fülöp-szigetek, India, Indonézia, Irán, Jordánia, Katar, Kazahsztán, Libanon, Mongólia, Malajzia, Omán, Szaúd-Arábia, Thaiföld, Törökország, Vietnám, Kolumbia, Mexikó, Algéria, Angola, DélAfrika, Egyiptom, Líbia, Marokkó, Namíbia, Nigéria, Tunézia, Argentína, Brazília, Chile, Peru

  5. Pályázati feltételek

Általános részvételi feltételek

* A pályázó a Soproni Egyetem aktív munkavállalói jogviszonnyal rendelkező munkavállalója teljes- vagy részmunkaidős foglalkoztatásban.
* A pályázó magyar állampolgár, vagy érvényes tartózkodási engedéllyel rendelkezik a pályázat és a kiutazás időtartamára is.
* Az ösztöndíjas mobilitás célpontja azok közül a partnerintézmények közül választható, amelyekkel a Soproni Egyetem megfelelő kétoldalú intézményközi szerződéssel rendelkezik. Amennyiben ettől eltérő helyre szeretne pályázni a munkavállaló, kezdeményezhet szerződéskötési folyamatot. (A kari koordinátorát keresse fel.)
* A pályázó az intézményi elbíráláson megfelelt.
* A pályázó birtokában van a szükséges nyelvtudásnak (partneregyetemen végzendő tanulmányok nyelve) és ezt a pályázat elbírálásakor hitelt érdemlő módon igazolni tudja.
* A külföldi tanulmányok megkezdése előtt írásbeli támogatási szerződés megkötése szükséges. A mobilitás alatt végzett tevékenységnek illeszkednie kell a munkavállaló szakmai előmenetelébe.
* A mobilitási időszak végén a külföldi fogadóintézménynek igazolást kell kiadnia az elvégzett programról és eredményekről.
* A küldő intézmény kötelessége a mobilitási szerződésben vállalt, teljesített és igazolt tevékenységek teljes elfogadása.
* A pályázók a külföldön töltött időszak folyamán is az anyaintézményük szerződéses teljes jogú munkavállalói, jogosultak a nekik járó órabérre és egyéb juttatásokra.
* A pályázónak a mobilitás befejezéséig aktív munkavállalói jogviszonnyal kell rendelkeznie a küldő intézményben.

 6. A pályázat benyújtásához szükséges dokumentumok

Figyelem! A dokumentumokat kizárólag elektronikus formában (az eredeti dokumentumokat szkennelve, pdf formátumban) kell benyújtani a kari, központi kollégák esetében intézményi koordinátornak!

* Benyújtott online jelentkezés: 2024. március 15-től lehet.
* Legalább B2 szintű nyelvtudás igazolása (nyelvvizsga-bizonyítvány a tanulmányok nyelvének ismeretéről, vagy a nyelvi lektorátus igazolása a nyelvtudásról);
* Motivációs levél, amely tartalmazza a jelentkező céljait, az elvégzendő tanulmányokat, illetve azt is, hogy melyik egyetemre nyújtja be a jelölt a pályázatát;

Fontos! A karok és intézetek a pályázók számára további megkötésekkel élhetnek. Az egyes karokra, intézetekre vonatkozó speciális követelményekről tájékozódjon a pályázat benyújtás előtt!

7. Az oktatási célú mobilitás keretében történő kiutazás feltételei:

* A megfelelő szervezeti egységhez tartozó bizottság pozitív döntése a pályázatról, valamint intézményi szintű pozitív elbírálás.
* A megpályázott külföldi intézmény fogadókészsége.
* A külföldi tanulmányok megkezdése előtt mobilitási szerződés megkötése szükséges. A mindhárom fél által (kiutazó, küldő egyetem, fogadó egyetem) aláírt mobilitási szerződés tartalmazza a partneregyetemen végzendő feladatok és szakmai tevékenységek leírását.
* Európai Uniós egészségbiztosítási kártya, vagy a fogadó országban érvényes egészség- és balestbiztosítás. Illetve a kötelező oltások megléte.
* Amennyiben az adott országban szükséges, a kiutazó számára kiállított érvényes vízum.

8. A kutatási célú mobilitás keretében történő kiutazás feltételei:

* A megfelelő szervezeti egységhez tartozó bizottság pozitív döntése a pályázatról, valamint intézményi szintű pozitív elbírálás.
* A megpályázott külföldi intézmény fogadókészsége.
* A külföldi tanulmányok megkezdése előtt mobilitási szerződés megkötése szükséges. A mindhárom fél által (kiutazó, küldő egyetem, fogadó egyetem) aláírt mobilitási szerződés tartalmazza a partneregyetemen végzendő feladatok és szakmai tevékenységek leírását.
* Európai Uniós egészségbiztosítási kártya, vagy a fogadó országban érvényes egészség- és balestbiztosítás. Illetve a kötelező oltások megléte.
* Amennyiben az adott országban szükséges, a kiutazó számára kiállított érvényes vízum.

9. A munkatársi célú mobilitás keretében történő kiutazás feltételei:

* A megfelelő szervezeti egységhez tartozó bizottság pozitív döntése a pályázatról, valamint intézményi szintű pozitív elbírálás.
* A megpályázott külföldi intézmény fogadókészsége.
* A külföldi tanulmányok megkezdése előtt mobilitási szerződés megkötése szükséges. A mindhárom fél által (kiutazó, küldő egyetem, fogadó egyetem) aláírt mobilitási szerződés tartalmazza a partneregyetemen végzendő feladatok és szakmai tevékenységek leírását.
* Európai Uniós egészségbiztosítási kártya, vagy a fogadó országban érvényes egészség- és balesetbiztosítás. Illetve a kötelező oltások megléte.
* Amennyiben az adott országban szükséges, a kiutazó számára kiállított érvényes vízum.

10. A támogatás mértéke

[Támogatási ráták](https://pannoniaosztondij.hu/egyeni_palyazatok_hallgatoknak_a_pannonia_osztondijprogramban)

Felhívjuk a pályázók figyelmét, hogy az ösztöndíj nem feltétlenül fedezi a kint tartózkodás során felmerülő összes költséget, azt más forrásokból kiegészíteni szükséges lehet.

 11.Határidők

A pályázat benyújtási határideje: folyamatos